ระเบียบองค์การบริหารส่วนจังหวัดเชียงใหม่ระเบียบองค์การบริหารส่วนจังหวัดเชียงใหม่ว่าด้วยข้อมูลข่าวสารของราชการพ.ศ. ๒๕๖๐[๑] เพื่อให้การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนจังหวัดเชียงใหม่เป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองหรือควบคุมดูแลของหน่วยงานรัฐอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบกับมาตรา ๓๘แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖องค์การบริหารส่วนจังหวัดเชียงใหม่ จึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนจังหวัดเชียงใหม่ว่าด้วยข้อมูลข่าวสารของราชการ พ.ศ. ๒๕๖๐ข้อ ๒ระเบียบนี้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิก(๑) ระเบียบองค์การบริหารส่วนจังหวัดเชียงใหม่ ว่าด้วยข้อมูลข่าวสารของราชการพ.ศ. ๒๕๕๑(๒) ระเบียบองค์การบริหารส่วนจังหวัดเชียงใหม่ว่าด้วยข้อมูลข่าวสารของราชการ พ.ศ. ๒๕๕๕(๓) ระเบียบองค์การบริหารส่วนจังหวัดเชียงใหม่ว่าด้วยข้อมูลข่าวสารของราชการ พ.ศ. ๒๕๕๘ แก้ไขเพิ่มเติมฉบับที่ ๓ข้อ ๔ บรรดาระเบียบ ข้อบังคับและคำสั่งอื่นใดขององค์การบริหารส่วนจังหวัดเชียงใหม่ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ในระเบียบนี้องค์การบริหารส่วนจังหวัด หมายความว่าองค์การบริหารส่วนจังหวัดเชียงใหม่ส่วนราชการในสังกัด หมายความว่าสำนัก สำนักปลัด กองหรือหน่วยงานที่มีฐานะเทียบเท่ากองในสังกัดองค์การบริหารส่วนจังหวัด ทั้งนี้ให้หมายความรวมถึงหน่วยตรวจสอบภายในด้วยข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและส่วนราชการในสังกัดองค์การบริหารส่วนจังหวัดเชียงใหม่ศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหารส่วนจังหวัดเชียงใหม่นายกองค์การบริหารส่วนจังหวัด หมายความว่านายกองค์การบริหารส่วนจังหวัดเชียงใหม่คณะกรรมการ หมายความว่าคณะกรรมการข้อมูลข่าวสารขององค์การบริหารส่วนจังหวัดเชียงใหม่วัน หมายความว่าวันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๖ ให้นายกองค์การบริหารส่วนจังหวัดรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนจังหวัดมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารขององค์การบริการส่วนจังหวัดเชียงใหม่ ข้อ ๗ให้มีคณะกรรมการข้อมูลข่าวสารขององค์การบริหารส่วนจังหวัดเชียงใหม่ประกอบด้วย(๑) ปลัดองค์การบริหารส่วนจังหวัด ประธานกรรมการ(๒) รองปลัดองค์การบริหารส่วนจังหวัด กรรมการ(๓) ผู้อำนวยการสำนักทุกสำนัก กรรมการ(๔)หัวหน้าสำนักปลัดองค์การบริหารส่วนจังหวัด กรรมการ(๕) ผู้อำนวยการกองทุกกอง กรรมการ(๖) หัวหน้าหน่วยตรวจสอบภายใน กรรมการ(๗) หัวหน้าฝ่ายนิติการและการพาณิชย์ กรรมการและเลขานุการ(๘) นิติกร ฝ่ายนิติการและการพาณิชย์ ๑คน กรรมการและผู้ช่วยเลขานุการข้อ ๘ให้คณะกรรมการมีอำนาจหน้าที่ ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบ การขอการอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่องค์การบริหารส่วนจังหวัดหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๙)เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินงานอื่นใดตามที่นายกองค์การบริหารส่วนจังหวัดมอบหมายข้อ ๙การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนใดคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งเสียง ในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ ๑๐ ให้นำความในข้อ๙มาบังคับใช้การประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๑มติของคณะกรรมการต้องได้รับความเห็นชอบจากนายกองค์การบริหารส่วนจังหวัดก่อนจึงจะดำเนินการตามมตินั้นได้หมวด ๒ศูนย์ข้อมูลข่าวสาร ข้อ ๑๒ให้ศูนย์ข้อมูลข่าวสารขององค์การบริหารส่วนจังหวัดขึ้นอยู่ในความรับผิดชอบควบคุมดูแลของฝ่ายนิติการและการพาณิชย์ สำนักปลัดองค์การบริหารส่วนจังหวัดและให้มอบหมายเจ้าหน้าที่ ๑ คน มีหน้าที่ดูแลรับผิดชอบรวบรวมการจัดเก็บข้อมูลข่าวสารจากทุกส่วนราชการ เพื่อจัดเก็บไว้ในศูนย์ข้อมูลข่าวสารขององค์การบริหารส่วนจังหวัดเชียงใหม่เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ ๑๓ให้ส่วนราชการในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของราชการดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้ส่วนราชการในสังกัดจัดส่งสำเนาข้อมูลข่าวสารตามวรรคหนึ่ง (๑) และ(๒) ไปยัง ศูนย์ข้อมูลข่าวสารองค์การบริหารส่วนจังหวัด เพื่อให้ประชาชนเข้าตรวจดูค้นคว้า หรือขอสำเนาให้ส่วนราชการในสังกัดจัดให้มีเจ้าหน้าที่ควบคุม ดูแลการตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ ๑๔ให้ศูนย์ข้อมูลข่าวสารจัดทำดัชนีข้อมูลข่าวสารที่ส่วนราชการในสังกัดส่งมาให้ตามข้อ๑๓ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้ส่วนราชการในสังกัดจัดทำบัญชีข้อมูลข่าวสารอื่น ๆไม่อยู่ในหลักเกณฑ์ที่จะต้องส่งให้แก่ ศูนย์ข้อมูลข่าวสารตามข้อ ๑๓ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุม ดูแลดังกล่าวหมวด ๔การขอตรวจดูการขอข้อมูลข่าวสาร และการอนุญาต ข้อ ๑๕ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ ทั้งนี้ เพื่อเป็นหลักฐานของทางราชการข้อ ๑๖การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่องค์การบริหารส่วนจังหวัดกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของส่วนราชการในสังกัดหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นข้าราชการระดับปฏิบัติงานขึ้นไปหรือเทียบเท่าเป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นขอขอรับให้รับรองข้อ ๑๗ ในกรณีขอตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของส่วนราชการในสังกัดให้เจ้าหน้าที่ผู้รับคำขอเสนอเรื่องไปยังหน่วยงานนั้นและชี้แจงขั้นตอนกำหนดระยะเวลาในการรับเอกสารให้ผู้ยื่นคำขอทราบหรือหากผู้ยื่นคำขอมีความประสงค์จะประสานกับส่วนราชการนั้นโดยตรงก็ให้แนะนำผู้ยื่นคำขอด้วยให้หัวหน้าส่วนราชการในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้ข้าราชการระดับปฏิบัติงานขึ้นไปหรือเทียบเท่าเป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นไปตามระเบียบว่าด้วยการรักษาความลับของทางราชการพ.ศ. ๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าส่วนราชการในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๘กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพี่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗ แห่งพระราชบัญญัติข้อมูลข่าวสารของราชการพ.ศ.๒๕๔๐ข้อ ๑๙กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นคำขอทราบพร้อมแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๒๐ข้อมูลข่าวสารส่วนบุคคลตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้ส่วนราชการในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลโดยรอบคอบข้อ ๒๑ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือส่วนราชการในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการพ.ศ.๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ๑๙ เห็นว่าเป็นเรื่องที่ไม่ต้องเปิดเผยข้อ ๒๒ ข้อมูลข่าวสารใดหากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวนั้นด้วยข้อ ๒๓ข้อมูลข่าวสารที่มีไว้เผยแพร่หรือจำหน่ายให้คิดค่าจ่ายต่าง ๆตามหลักเกณฑ์ที่องค์การบริหารส่วนจังหวัดกำหนดโดยคำแนะนำของคณะกรรมการรายได้จากการนี้ให้ปฏิบัติตามระเบียบของทางราชการข้อ ๒๔การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่องค์การบริหารส่วนจังหวัดกำหนดโดยความเห็นชอบของคณะกรรมการข้อมูลข่าวสารของราชการรายได้จากค่าธรรมเนียมตามวรรคหนึ่งให้ปฏิบัติตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการ พ.ศ. ๒๕๔๘หมวด ๕กำหนดระยะเวลา ข้อ ๒๕การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลาดังนี้(๑) การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารอื่น ๆอยู่ในความครอบครองหรือควบคุมดูแลของส่วนราชการในสังกัดให้ส่วนราชการในสังกัดที่มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็วหรือภายในวันที่รับคำขอ(๓)ในกรณีที่ข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายใน ๑๕วัน จะต้องแจ้งให้ผู้ขอข้อมูลทราบภายใน ๑๕ วันรวมทั้งแจ้งกำหนดวันที่จะดำเนินการแล้วเสร็จให้ผู้ขอข้อมูลข่าวสารทราบด้วยหมวด ๖สถานที่บริการข้อมูลข่าวสาร ข้อ ๒๖ศูนย์ข้อมูลข่าวสารขององค์การบริหารส่วนจังหวัดเชียงใหม่ ตั้งอยู่ ณสำนักงานองค์การบริหารส่วนจังหวัดเชียงใหม่ เลขที่ ๘๘๘ ถนนโชตนา ตำบลช้างเผือกอำเภอเมืองเชียงใหม่ จังหวัดเชียงใหม่ รหัสไปรษณีย์ ๕๐๓๐๐ หมายเลขโทรศัพท์ ๐ - ๕๓๙๙- ๘๓๓๓ ต่อ ๒๒๒ โทรสาร ๐ - ๕๓๙๙ - ๘๓๓๔ประกาศณ วันที่ ๒๒ มีนาคม พ.ศ. ๒๕๖๐พิเชฐ พิศุทธกุลรองนายกองค์การบริหารส่วนจังหวัดรักษาราชการแทนนายกองค์การบริหารส่วนจังหวัดเชียงใหม่พิมพ์มาดา/อัญชลี/จัดทำ๖ ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๙๑ ง/หน้า ๑/๒๗ พฤศจิกายน ๒๕๖๐